CELEX: 62015CN0024
Language: hr
Date: 2015-01-21 00:00:00
Title: Predmet C-24/15: Zahtjev za prethodnu odluku koji je 21. siječnja 2015. uputio Finanzgericht München (Njemačka) – Josef Plöckl protiv Finanzamta Schrobenhausen

27.4.2015   
            
            
               HR
            
            
               Službeni list Europske unije
            
            
               C 138/27
            
         Zahtjev za prethodnu odluku koji je 21. siječnja 2015. uputio Finanzgericht München (Njemačka) – Josef Plöckl protiv Finanzamta Schrobenhausen
   (Predmet C-24/15)
   (2015/C 138/38)
   Jezik postupka: njemački
   
      Sud koji je uputio zahtjev
   
   Finanzgericht München
   
      Stranke glavnog postupka
   
   
      Tužitelj: Josef Plöckl
   
      Tuženik: Finanzamt Schrobenhausen
   
      Prethodno pitanje
   
   Dopuštaju li članak 22. stavak 8. i članak 28.c A točka (a) podstavak 1. i točka (d) Šeste Direktive Vijeća 77/388/EEZ (1) od 17. svibnja 1977. državama članica da odbiju porezno izuzeće za isporuku unutar Zajednice (ovdje: prijenos unutar Zajednice) ako isporučitelj doduše nije ispunio uvjet poduzimanja svih razumnih mjera u pogledu formalnih zahtjeva prilikom knjigovodstvenog evidentiranja identifikacijskog broja poreza na promet, ali ne postoje nikakvi konkretni dokazi za utaju poreza, roba je prenesena u drugu državu članice te su ispunjene i preostale pretpostavke za porezno izuzeće?
   
      (1)  Šesta Direktiva Vijeća 77/388/EEZ od 17. svibnja 1977. o usklađivanju zakonodavstva država članica koja se odnose na poreze na promet – zajednički sustav poreza na dodanu vrijednost: jedinstvena osnovica za razrezivanje, SL L 145, str. 1., u izmijenjenoj verziji.